Prienai PRIENŲ RAJONO SAVIVALDYBĖS TARYBA

Projektas

Sprendimas

DĖL DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS MAKSIMALIŲ TARIFŲ NUSTATYMO

2014 m. lapkričio 17 d. Nr. (1.3)-T1-244

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 „Dėl Daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“ patvirtinta Daugiabučių namų šildymo ir karšto vandens sistemų priežiūros maksimalių tarifų nustatymo metodika, Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo“ patvirtintu Pastato šildymo ir karšto vandens sistemos priežiūros tvarkos aprašu ir atsižvelgdama į Prienų rajono savivaldybės administracijos direktoriaus 2014 m. liepos 18 d. įsakymu Nr. (7.7)-A3/2014-457 „Dėl Nacionalinio euro įvedimo plano įgyvendinimo Prienų rajono savivaldybės veiklos srityse ir savivaldybės įsteigtose viešąsias paslaugas teikiančiose įmonėse priemonių plano patvirtinimo“ patvirtintą Nacionalinio euro įvedimo plano įgyvendinimo Prienų rajono savivaldybės veiklos srityse ir savivaldybės įsteigtose viešąsias paslaugas teikiančiose įmonėse priemonių planą, Prienų rajono savivaldybės taryba n u s p r e n d ž i a:

1. Nustatyti daugiabučių namų šildymo ir karšto vandens tiekimo sistemų priežiūros maksimalius tarifus (Tmax.) už bendrojo (naudingojo) ploto kvadratinį metrą per mėnesį (Eur be PVM), diferencijuotus atsižvelgiant į daugiabučio namo šilumos punkto, šildymo ir karšto vandens tiekimo sistemos tipą, šilumos punkto įrenginių nuosavybės teisės subjektą, pagal priedą (pridedama).

2. Pripažinti netekusiais galios Prienų rajono savivaldybės tarybos 2010 m. balandžio 29 d. sprendimo Nr. T3-103 „Dėl daugiabučių namų šildymo ir karšto vandens sistemų priežiūros maksimalių tarifų nustatymo“ 1, 2 ir 3 punktus.

3.	Šis sprendimas įsigalioja 2015 m. sausio 1 d.

Savivaldybės meras